Document ID: 32008R0702

РЕГЛАМЕНТ (ЕО) № 702/2008 НА КОМИСИЯТА
от 23 юли 2008 година
за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
като има предвид, че:
(1)
Приложение III към Регламент (ЕО) № 314/2004 посочва лицата, по отношение на които се отнася замразяването на средства и на икономически ресурси съгласно този регламент.
(2)
Решение 2008/605/ОВППС на Съвета от 22 юли 2008 г. (2) изменя приложението към Обща позиция 2004/161/ОВППС (3), като добавя 41 имена. Приложение III към Регламент (ЕО) № 314/2004 следва да бъде съответно изменено.
(3)
За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение III към Регламент (ЕО) 314/2004 се изменя съгласно приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 2008 година.

Labels: 18
11
5